vysoky krvny tlak po 7 mesacnej liecbe plucnej embolie
Som po masívnej pľúcnej embolie,bral som 7mesiacov eliquis 5mg 2x denne. Po 7 mesiacoch som zacal mat vazny problem s arytmiou srdca a vysokym tlakom 180 na 100. Pred tyzdnom mi vysadili eliquis a nasadili aspirin protect. Tlak stale ide smerom k 150 90. Aky iny liek na miesto aspirinu mozem pouzit?
Dobrý deň,
ďakujeme za Vašu otázku.
Žiaľ, v našej kompetencii nie je možné rozhodovať o vhodnej antihypertenzívnej liečbe. Vzhľadom na to, že lieky na liečbu vysokého krvného tlaku sú viazané na lekársky predpis, je potrebné vysoké namerané hodnoty krvného tlaku oznámiť ošetrujúcemu lekárovi. Liečba spadá do jeho kompetencie nakoľko mu je známy Váš celkový zdravotný stav.
Liek Aspirin protect obsahuje kyselinu acetylsalicylovú, ktorá v nižších dávkach dávkach bráni tvorbe krvných zrazenín, chráni pred upchatím tepien, čo môže byť príčinou závažných srdcových chorôb (infarkt) alebo mozgových chorôb (mozgová porážka). Nemá však vplyv na hodnoty krvného tlaku.
Prajem skorú úľavu od ťažkostí.
S pozdravom
PharmDr. Veronika Kiabová